# name
Recerca@UB nova comunitat al Dipòsit Digital. Maig 2009

# metadata.dc.description[].value
Imatge utilitzada per fer publicitat de novetats  del CRAI de la Universitat de Barcelona - Vitrina Maig 2009.

# metadata.dc.description.abstract[].value
Per tal de contribuir a incrementar i potenciar la visibilitat dels resultats de recerca produïts a la Universitat de Barcelona (UB), i tenint en compte que la nostra universitat ocupa el primer lloc de les universitats catalanes en producció total investigadora i en productivitat del personal docent i investigador, el CRAI de la UB ha volgut ampliar les estructures fins ara dedicades a aquesta funció. Des de la plataforma del Dipòsit Digital de la UB i des del mes de maig de 2009, el CRAI posa a disposició dels usuaris una nova comunitat: la de Recerca. Aquesta nova comunitat pretén recollir els articles publicats en revistes científiques en accés obert, derivats de l'activitat investigadora del professorat de la Universitat de Barcelona [Recerca@UB]. La comunitat Recerca s'organitza en col.leccions equivalents a les grans matèries treballades en els diversos departaments i grups de recerca de la UB. Tots els documents publicats en aquestes col.leccions respecten els drets d'autor especificats a la publicació original. La nostra Oficina de Difusió del Coneixement (ODC), ofereix un servei d'assessorament i informació a tots els membres de la UB en tot el que fa referència a la difusió del coneixement científic que s'hi genera, així com en la utilització de materials aliens, posant èmfasi especial en les alternatives de divulgació lliure. Paral.lelament, el CRAI i la UB participen en el dipòsit cooperatiu RECERCAT organitzat pels centres CESCA i CBUC, on s'emmagatzema la literatura grisa de recerca, articles encara no publicats, comunicacions a congressos, informes de recerca, memòries tècniques, etc., tant de la Universitat de Barcelona, com de la resta d'universitats i centres d'investigació de Catalunya. Així doncs, el CRAI, coordinadament amb altres unitats de la UB (Oficina de Coordinació de la Recerca, Oficina de Projectes Europeus de Recerca, GREC, etc.) i d'acord amb la política científica i de recerca de la nostra universitat, contribueix a fer més visibles els resultats de la Recerca@UB publicant-los en obert i democratitzant-ne l'accés.

# metadata.dc.rights[].value
cc-by (c) Universitat de Barcelona. CRAI, 2009

# metadata.dc.title[].value
Recerca@UB nova comunitat al Dipòsit Digital. Maig 2009

# metadata.dc.title.alternative[].value
Nova comunitat al Dipòsit Digital de la UB per difondre en accés obert els resultats de la Recerca@UB